b'\n_START_ARTICLE_\nBitka za Alezijo\n_START_SECTION_\nUvod\n_START_PARAGRAPH_\nLeta 58 p.n.\xc5\xa1. je bil Cezar postavljen za prokonzula (guvernerja) treh rimskih provinc\xcb\x90 Cisalpske Galije, Ilirika in Narbonske Galije. Tako je sedaj poveljeval \xc5\xa1tirim legijam. _NEWLINE_Istega leta so Helveti, keltsko pleme, ki je \xc5\xbeivelo v dana\xc5\xa1nji \xc5\xa0vici, za\xc4\x8deli migrirati proti zahodni Galiji. Nekaj galskih plemen je prosilo Rim za pomo\xc4\x8d, kar je dalo Cezarju dober razlog za za\xc4\x8detek vojskovanja v Galiji. Helveti so bili hitro pora\xc5\xbeeni, vendar je Cezar nadaljeval kampanjo po Galiji. Pleme Sekvanov je za pomo\xc4\x8d v svojih vojnah proti Eduijem (rimskim zaveznikom) zaprosilo Svebe, germansko pleme, in jim dovolilo naselitev v njihovo ozemlje. Edui so prosili Cezarja za pomo\xc4\x8d in ta je po hitrem pohodu premagal Svebe._NEWLINE_Leta 57 p.n.\xc5\xa1. je Cezar za\xc4\x8denjal zavojevati celotno Galijo. Nekatera galska plemena so prosila za zavezni\xc5\xa1tvo z Rimom, medtem ko so nekatera, kot Belgi, \xc4\x8dutila odpor do Rima in so bile pripravljene na voja\xc5\xa1ki odpor.'